Z á p i s n i c a zo zasadnutia dňa 06.06.2011 
Obecného zastupiteľstva v Jastrabej
konaného na obecnom úrade o 17:00 hod.

Na základe zákona NR SR číslo 369/1990 Zb. o obecnom zriadení v zmysle §12 bolo zvolané zasadanie obecného zastupiteľstva v Jastrabej s určením miesta, času, programu rokovania a v obci bolo verejne propagované.
V úvode starosta upozornil prítomných, že priebeh rokovania OZ bude zaznamenaný na diktafón.
    Obecnému zastupiteľstvu bol predložený tento návrh programu:
1.	Otvorenie zasadnutia.
2.	Určenie overovateľov zápisnice.
3.	Kontrola uznesení
4.	Informácia o Fotovoltaickej elektrárne v k.ú. Jastrabá – Verejná vyhláška. 
5.	Informácia o poslaneckom mandáte p. Jaroslava Cabánika, Jastrabá 186.
6.	Žiadosť o odkúpenie pozemkov Paulína Beňová, Jastrabá 111.
7.	Žiadosť o odpustenie poplatku za odvoz komunálneho odpadu Štefan Páchnik, Dolná 54/31, Kremnica.
8.	Žiadosť o zrušenie platenia poplatku na zber odpadu Michal Mojžiška, Banská cesta 815/8, Kremnica.
9.	Vyhodnotenie uchádzačov na funkciu „ekonóm obce Jastrabá“.
10.	Žiadosť o opravu cesty, Ing. Jozef Šmid, Jastrabá 50.
11.	Žiadosť o prijatie do zamestnania Peter Mesík, Jastrabá 201.
12.	Sťažnosť na neodvezený odpad Alexandra Korbeľová, Jastrabá 36.
13.	Sťažnosť – žiadosť o nápravu pochybenia zo strany obecného úradu Terézia Struhárová, Jastrabá 136.
14.	Prenájom objektu na podnikateľské účely ESO PS, s. r. o., Gorkého 17, Lutila.
15.	Informácia od spoločnosti VEOLIA Stredoslovenská vodárenská prevádzková spoločnosť, a. s. „Zásobovanie obce Jastrabá pitnou vodou“. 
16.	Prejednanie a schválenie zákona č. 253/1994 o právnom postavený a platových pomeroch starostu obce a primátorov miest – novela.
17.	Určenie platu a odmeny zástupcovi starostu obce Jastrabá a poslancom.
18.	Dohoda na príprave rokovacieho poriadku obce Jastrabá.
19.	Informácie o hospodárení obce Jastrabá za I. štvrťrok 2011. – vypustené.
20.	Prejednanie poplatkov za služby poskytované obcou Jastrabá. 
21.	Návrh a realizácia sezónnych údržbárskych prác v obci Jastrabá.
22.	Rôzne.
23.	Diskusia.
24.	Schválenie uznesenia.
25.	Záver.

 2. Určenie zapisovateľa overovateľov zápisnice:
Za zapisovateľa zápisnice bol zvolený Ing. Hort Ján
Za overovateľov zápisnice boli navrhnutí: Terézia Struhárová a Tomáš Mališ
1.3 Drobná zmena programu: Poslanci, Struhárová, Mališová, Mališ a Mojžišková súhlasili s presunutím bodu č. 4 programu za č. 21 na návrh poslanca Horta.
3. Kontrola uznesení:  Starosta postupne prečítal uznesenia z minulého zastupiteľstva, ku ktorým sa niektorí poslanci vyjadrili, čo je zaznačené v ďalšom texte.

Rokovanie:
1.1. Starosta prečítal odpovede z 2 úradov, na ktoré sa dotazoval ohľadom platnosti trvania mandátu p. Cabánika. Možnosť vyriešenia tohto problému podľa stanoviska starostu obce je cestou súdu. Poslanci o tejto veci nehlasovali. 
1.2. Žiadosť o odkúpenie pozemku – p. Pavlína Beňová, Jastrabá 111. Berie na vedomie a doporučuje vypracovať znalecký posudok na pozemky GP 208-39/2011, parcely č. 209/1, 228/3, 209/6.
1.3. Žiadosť o opravu cesty – J. Šmid – Jastrabá 50. SO: Mreža na ceste je opravená.
1.4. Žiadosť o prijatie do zamestnania – Peter Mesík – ako pomocný robotník. Zamieta sa
1.5. Žiadosť p. JUDr. Korbeľovej o nápravu v odvoze komunálneho odpadu. Starosta obce napísal žiadosť o nápravu dodávateľovi, zatiaľ odpoveď nedostal.
1.6. Sťažnosť na Obecný úrad – Terézia Struhárová – Jastrabá 136. Po vyjadrení kontrolóra obce doriešená. „Boli pochybenia, ale nie vo finančnom výsledku.“ Z tejto veci vzišlo uznesenie – stránkové hodiny pani ekonómky je potrebné vypísať na dvere obecného úradu. Starosta obce doporučil, aby si ekonómka a p. Struhárová nedorozumenia vysvetlili na nasledujúcom zastupiteľstve, kde budú prítomné obe.
1.7. SIPS Lutila – žiadosť o prenájom priestorov po p. Gregorovi – na zlievarenskú činnosť. P. Gregor odchádza v októbri-novembri. Za nový prenájom priestorov hlasovalo 7 poslancov.
1.8. Veolia – vyjadrenie  sa k žiadosti ohľadom kvality vody. Veolia v spolupráci s obcou postupujú kroky na zlepšenie kvality (merania, čistenie, …). Ing. Michaela Mojžišková sa spýtala, či by sa nemohla znížiť cena vody, ktorá nám je už dlhšiu dobu poskytovaná. Keďže sa vie,  že Veolia znížila cenu za vodu len tým, čo sa sťažovali. Poslanci sú za zníženie ceny  pitnej vody. Ukladajú starostovi obce, aby v mene občanov Jastrabej napísal sťažnosť Veolii. Cieľom je zohľadniť cenu kvality vody  poskytovanú Veoliou každej domácnosti. Aby ľudia nemuseli individuálne posielať sťažnosti.
1.9. Úprava platu starostu v zmysle novely zákona. Uznesenie: 7 poslancov za úpravu.
1.10. Odmeny poslancov. Ing. Hort prečítal návrh odmien poslancov. Uznesenie: 7 poslancov hlasovalo za tento návrh odmien.
1.11. Dohoda na príprave rokovacieho poriadku obce. Ing. Michaela Mojžišková doporučuje presunúť na budúce zastupiteľstvo. Dohodnuté jednohlasne.
1.12. Výška poplatkov za služby prevádzané obcou. Poslanci jednohlasne súhlasili s doterajšou výškou poplatkov za služby (V3S, traktor, štiepkovačka).
1.13. Návrhy na zmenu VZN do budúcej schôdze navrhol p. Janovič.
1.14. Milan Mališ bude prijatý do pracovného pomeru ako zamestnanec Obecného úradu ako pilčík. Bude mu zabezpečené školenie tohto druhu.
1.15. Starosta:“ste za to, aby sa dokončila cesta, múriky, okolo p. Grofčíka?, oporný múr vedľa cesty, čo začali betónovať?
Mališová:“robia to už 2-3 týždne“
Mojžišková: „počula som, že sa tam zašívajú“
Mališová:“robota je tam pekná urobená, ukážkový múrik“
Janovič:“Miška, ty hovoríš, názor voľakoho, čo voľakto povedal...“
Starosta:“nie je tam vysoká mzda“
Cabánik: „veď na ihrisku minulý rok, čo sme sa narobili vozili sme skaly a ľudia ešte povedali  že tam a tam som ich videl, sedeli a fajčili... no tak aj ty si zapál, ale pozri, koľko roboty je za nimi.Výsledok hovorí, či robili, alebo nie. To isté, kosenie cintorína“ 
1.16. Vykurovanie bytovky
Pán Janovič: „ Prečo by škola mala vykurovať bytovku? My vykurujeme súkromné byty. Musíme hladať spôsoby ako náklady znižovať.“
Mojžišková: „Škola nemôže byť dodávateľom tepla.“
Struhárová: „Byty prešli do súkromného vlastníctva, tak sa to malo hneď riešiť.“
Starosta obce: „Prijmime uznesenie v tejto veci. Bytovka v oblasti kúrenia sa osamostatní, pretože škola nemôže vyrábať a predávať teplo.“Uznesenie: Jednohlasne – bytovku osamostatniť čo sa týka dodávky tepla.
1.17. Starosta vypíše výberové konanie na približovanie dreva.  
1.18. Ako budeme postupovať v oblasti cesty k Slavomírovi Sivokovi.
Stavebná komisia doporučila vybudovať cestu. Uznesením to ešte riešené nebolo. 
Janovič: „Stavebná komisia odporúča, ale obecné zastupiteľstvo hlasuje, kto je za vybudovanie tejto cesty?“
Za: Hort, Mojžišková
Proti: Janovič, Cabánik, Mališová, Struhárová
Mališová: Cestu je potrebné vybudovať, ale  čo ďalšie žiadosti? Pokiaľ viem je ich na úrade viac a stavebná komisia túto informáciu nevedela - preto sa následne vyhlásil konkurz na realizačný projekt a ostatným žiadostiam sa nevenovala taká pozornosť
1.19. Cesty z eurofondov
Mališ: „Z eurofondov sa mohli robiť cesty a nie budova obecného úradu.“
Starosta: „Nebolo možné riešiť cesty cez eurofondy, lebo neboli vysporiadané.“
Hort: „Cesty v obci sú vedené na obec.“
Starosta: „Ale neboli zamerané GP. Cesty sú v dezolátnom stave. Prejdime cesty a určíme, čo uprednostníme, aká bude cena jednotlivej cesty. Obecný úrad určuje stavebnej komisii túto úlohu.“
1.20. Vyberanie vstupného na futbale
Janovič: „V poslednú nedeľu sa nevyberalo vstupné, treba vyberať.“
Mališ: „Na praní dresov sa ušetrilo, predtým to bolo drahšie.“
1.21. Fotovoltaika
Bod bol presunutý na záver.
Starosta prečítal vyjadrenie Krajského stavebného úradu v B. Bystrici.
Mojžišková: „Nie je tam napísané aj to, že KSU si vyžiadal z obce písomnosti k FVE a obec ich neposlala, preto pozastavil kolaudačné konanie?“
Starosta: „Čaká sa na to, či bude môcť byť kolaudačné konanie. Rozsudok v mene republiky došiel. Pani prednostka mi povedala, že do dnešného dňa neboli stiahnuté tieto podanie, čiže oni musia postupovať v rámci zákona.“
Hort: „Veci sa majú tak, že obec pochybila, keď na vyžiadanie KSU neposlala žiaden listinný materiál, ktorý na tieto stavby už existoval. Prednostka KSU v Banskej Bystrici iba žiadala, aby boli doručené jej úradu doklady: stavebné povolenia, vyjadrenia zúčastnených a podobne. Prečo obec na túto výzvu nereagovala?“
Starosta: „Výzva prišla na stavebný úrad, pani Sarvašová mi to povedala, odôvodnila to tým, že všetky veci súvisiace s prešetrením FVE sú na prokuratúre, po ukončení vyšetrovania dá spis KSU. Oznámila mi to telefonicky.“
Hort: „Aj iných právnikov som sa pýtal. Ešte sa s takým niečím nestretli, aby stavebný  úrad nereagoval na výzvu KSU na vyžiadanie dokladov.“
Starosta: „Pani Sarvašová mi povedala, že všetky doklady sú na prokuratúre.“
Hort: „Ale tam išlo o časový sklz, tam nešlo o to, že je to na prokuratúre. Ide o to, že keď je obec zriaďovateľom stavebného úradu v ZH, prečo tento nekoná a nerieši veci hneď, keď ho nadriadený orgán o to požiada...Ale prišlo to aj na obec.“
Starosta: „Pani Sarvašová povedala, že ona za tie roky skúseností by to takto neriešila, ona len telefonicky oznámila, že veci sú na okresnej prokuratúre. Oni na základe toho, rozhodnutie vystavili. Pozrite – ja som ju vyzval, sú tam nadštandardné vzťahy, toľké roky tam robí – oni jej to prisľúbili. Keď došlo na lámanie chleba, nemala, ja som ju za to pucoval, som jej to vytýkal, tieto veci, nech mi ukáže písomne, mailom, kde to dala, bohužiaľ, nemala to. Myslel som si, že sa to na týchto vzťahoch vybaví, potom skočila do toho prednostka a skončilo to tak, ako to skončilo.
Hort: „Potom druhá vec, existuje rozsudok 4C67/2011-119, ktorý hovorí o tom, že vlastne v tejto veci je rozhodnuté, to znamená, že cesta ktorú staviteľ používal je odobrená (môže ju používať). Starosta obce vie, kedy nadobudol tento rozsudok právoplatnosť?“
Starosta: „No ja som volal na podateľňu, začína právoplatnosť do 15 dní, lebo voči tomuto odvolenie už nie je prípustné.“
Mojžišková: „Či viete presný dátum?“
Starosta: „Neviem, len to, že pán Rada to mal doručené neskôr.“
Hort: „Lebo to je dôležitá vec pre obec.“
Starosta: „No, je dôležitá pre obec. Ja som s pánom Radom dnes telefonoval, že kedy je tá právoplatnosť toho rozsudku.“
Hort: „A kedy mal doručený rozsudok, nehovoril?“
Starosta: „Nehovoril.“
Hort: „Bol som dnes na súde, vypýtal som si to – 16. 05. 2011 nadobúda právoplatnosť, v rozsudku sú tri články, z ktorých vyplývajú pre investora (Solar 1-5 s.r.o., B. Štiavnica) povinnosti poukázať k 1. 6. 2011 sumu 20 000 € obci Jastrabá. Pýtam sa, či má obec už túto sumu na účte. Ďalších 10 000 má investor zaplatiť do konca októbra 2011 a potom počnúc rokom 2012 každý rok prevádzky FVE sumu 10 000 € do konca februára príslušného roka. Ak nezaplatil ešte doteraz 20 000 €, môžeme hlasovať, či dáme návrh na exekúciu, ak starosta obce nevie ani o tom, kedy bola právoplatnosť rozhodnutia súdu.“
Starosta: „ Čo sa týka týchto platieb, hovoril som s pánom Radom. On je ochotný zaplatiť aj úroky z omeškania, keď bude mať istotu. Záleží však od vás, či ho na exekúciu dáme, alebo nie.“
JUDr. Korbeľová: „Pánu Radovi sme navrhli pomôcť obci s realizovaním obecných ciest, zaplatiť vopred za 15 rokov nájom a prihlásiť miesto podnikania firiem na obec Jastrabá, aby z toho boli normálne príjmy.“
Starosta: „Ak poslanci rozhodnete, že ho treba dať na výkon exekúcie, len potom nečakajte, že bude nejaká spolupráca, vyjadrite sa.“
Janovič: „Ja nehlasujem, tento istý návrh som dával, ktorý ste odmietli. Týchto 10 tisíc bol môj návrh tam hore, on tam sedel /investor/, stačilo odsúhlasiť bolo to na zmluve, potvrdiť...“
Struhárová:“ale, veď tá zmluva bola neúplná“
Janovič: „Dobre, vybavili ste“
Cabánik: „Radu sme 5-krát odtiahli, dajme ho do konca mesiaca...“
Mojžišková: „Veď kolaudácia je v pol mesiaci.“
JUDr. Korbeľová: „Obec je oprávnená osoba.“
Starosta: „Miška, ako poviete, zajtra ho treba dať na exekúciu?“
Janovič: „Už od 2. 6. mohol byť na exekúcií.“
Starosta: „Nezaplatil a už je 6. 6. a mal zaplatiť 2. 6. Ak sa dohodneme, poverím JUDr. Korbeľovú.“
Mojžišková: „Sú tam nejaké lehoty?“
Starosta: „Nie sú lehoty, naša dobrá vôľa je...“
Mojžišková: „Nie naša dobrá vôľa, Vaša dobrá vôľa, pán starosta, lebo Vy s ním spolupracujete.“
Starosta: „Počúvaj, to čo poviem...“
Mojžišková: „Vyzerá to tak – lebo si ho stále zastávate: Počkajme ešte, počkajme. Ja neviem, je to také...“
Starosta: „Povedzte, 6 mil. Sk dá do obce, som zvedavý, či takého ďalšieho investora došikujeme, či máme desať takých v rade.“
Mojžišková: „Dúfam, že takého už nie.“
Starosta: „Tak došikujme lepších. Zajtra na exekúciu?“
Mojžišková: „Áno.“
Hort: „Mal zaplatiť.“
Struhárová: „Mal zaplatiť.“
Starosta: „Prijmime k tomu uznesenia: Na základe rozsudku obecný úrad schvaľuje podanie – návrh na exekúciu v zmysle rozsudku 4C67/2011-119 a poverenie pre JUDr. Korbeľovú. 
Za návrh na exekúciu: Mojžišková, Hort, Mališová, Struhárová
Zdržali sa hlasovania: Cabánik, Janovič

23. Diskusia
Prisediaci občania sa priebežne zapájali do jednotlivých bodov zasadnutia.

7. Schválené uznesenia – boli schvalované priebežne

Záver
Za správnosť zodpovedá zapisovateľ, podpísané v Jastrabej, dňa...........................................
Ing. Hort ...........................................
V Jastrabá ...............................
Vojtech Sklenár
starosta obce
overovatelia zápisnice, podpísané v Jastrabej dňa ......................
Tomáš Mališ         ........................................
Terézia Struhárová .........................................